b'\n_START_ARTICLE_\nMarko \xc5\xa0orli\n_START_SECTION_\n\xc5\xbdivljenjepis\n_START_PARAGRAPH_\nLeta 1975 je diplomiral na Pravni fakulteti v Ljubljani in naslednje leto postal sodnik na Ob\xc4\x8dinskem sodi\xc5\xa1\xc4\x8du v Kranju. Leta 1979 je postal sodnika Temeljnega sodi\xc5\xa1\xc4\x8da prav tako v Kranju, leta 1981 sodnik Vi\xc5\xa1jega sodi\xc5\xa1\xc4\x8da v Ljubljani, leta 1995 pa predsednik senata za gospodarske prestopke pri le-tem sodi\xc5\xa1\xc4\x8du._NEWLINE_Leta 1996 je bil imenovan za vrhovnega sodnika na kazenskem oddelku Vrhovnega sodi\xc5\xa1\xc4\x8da Slovenije._NEWLINE_Leta 2000 je postal vodja kazenskega oddelka in podpredsednik vrhovnega sodi\xc5\xa1\xc4\x8da. Med letoma 2001 in 2004 je bil tudi predsednik Sodnega sveta Republike Slovenije.'